
INFORME PROPOSTA


D’acord a les Bases per al foment de la reutilització de llibres de text o altres suports didàctics, aprovades per la Junta de Govern de data 16 de juny de 2017 , expedient X2017027576 i publicades al BOPT número 135 de 13 de juliol de 2017, a la seu electrònica i una referència al DOGC.

La convocatòria és de concurrència competitiva.

Atès que en data 10/03/2023 es va aprovar el Pla estratègic de subvencions de l’Ajuntament de Cambrils 2023-24, que en la seva Línia Estratègica 4: “Enfortir i vertebrar l’activitat educativa, cultural, festiva, esportiva i juvenil de la ciutat”, té prevista la següent línia de subvenció:

	Dept. Responsable
	Línia subvenció
	Objectius

	
Educació
	
41.2 i 41.3
	En funció del sector al que s'adrecin: 
Fomentar la participació de les famílies en l'educació de llurs fills/es en les associacions de famílies d'alumnes. 
Ajudar i fomentar en els centres educatius la promoció i el desenvolupament de projectes educatius innovadors, integradors i que milloren la qualitat i l'equitat de l'educació. 
Garantir l'accés de tot l'alumnat, amb independència del seu nivell socioeconòmic i la seva procedència a les activitats extraescolars i/o d'educació del lleure. 
Fomentar la participació de les entitats, associacions socioeducatives, culturals, esportives, etc,.. en el projecte educatiu de la ciutat i en la consecució que Cambrils esdevingui una ciutat educadora.




ES PROPOSA:

Aprovar la convocatòria de subvenció per al foment de la reutilització de llibres de text o altres suports didàctics, per al curs escolar 2022-2023.

El text íntegre del document de la convocatòria es publicarà a la Base de Dades Nacional de Subvencions (BDNS), a la web municipal i al tauler d’edictes de la Seu Electrònica de l’Ajuntament, i és el següent: 

CONVOCATÒRIA DE SUBVENCIÓ PER AL FOMENT DE LA REUTILITZACIÓ DE LLIBRES DE TEXT O ALTRES SUPORTS DIDÀCTICS, PER AL CURS ESCOLAR 2022-2023

1. OBJECTE, CONDICIONS I FINALITAT DE LA CONCESSIÓ 

L’objecte de la present convocatòria és l’atorgament de subvenció per al foment de la reutilització de llibres de text o altres suports didàctics als centres educatius de Cambrils, sempre que reuneixin els requisits recollits a l’art. 3 de les bases reguladores d’aquesta subvenció.

2. BASES REGULADORES I ORDENANÇA DE SUBVENCIONS
Les bases reguladores d’aquesta convocatòria han estat aprovades per la Junta de Govern Local data 16 de juny de 2017, expedient X2017027576 i publicades al BOPT número 135 de 13 de juliol de 2017, a la seu electrònica i una referència al DOGC.
El text de les bases a què es remet aquesta convocatòria es pot consultar a l’enllaç següent https://seu.cambrils.cat/taulerAnuncisPublic/showPublicacion/4116?cat.id=29

En tot allò no previst a les bases i en aquesta convocatòria serà d’aplicació el què s’estableix a l’Ordenança general de subvencions de l’Ajuntament de Cambrils, els seus organismes autònoms i ens que en depenen aprovada pel Ple de l’Ajuntament en data 1.3.05 i publicada el dia 30.5.05 al BOPT 123 i que va ser modificada per acord del Ple el dia 25.6.13 publicada el dia 9.10.13 al BOPT 223 https://seu.cambrils.cat/documentPublic/download/116.

3. MARC LEGAL
El marc legal pel qual es regeix aquesta subvenció es concreta en:
· Aquesta convocatòria.
· Les bases aprovades per la Junta de Govern Local de data 16 de juny de 2017 i publicades al BOPT número 135 de 13 de juliol de 2017.
· L’Ordenança General de Subvencions de l’Ajuntament de Cambrils aprovada pel Ple de data 1 de març de 2005. 
· La Llei 38/2003, de 17 de novembre, General de Subvencions i el Reial Decret 887/2006, de 21 de juliol que aprova el Reglament de la Llei general de subvencions, així com els articles 118 a 129 del Reglament d’Obres, Activitats i Serveis dels Ens Locals de Catalunya aprovat pel Decret 179/1995, de 13 de juny. 
· Decret legislatiu 2/2003, de 28 d’abril, pel qual s’aprova el text refós de la Llei municipal i de règim local de Catalunya. 
· Llei 7/1985, de 2 d’abril, reguladora de les bases de règim local en tot allò considerat com a norma bàsica. 
· Reial Decret legislatiu 2/2004, de 5 de març, pel qual s’aprova el text refós de la Llei reguladora de les hisendes locals.
4. RÈGIM DE CONCESSIÓ 
El procediment de concessió de la subvenció objecte d’aquesta convocatòria serà en règim de concurrència competitiva, sota els principis de publicitat, transparència, objectivitat, igualtat i no discriminació. 
5. QUANTIA TOTAL MÀXIMA DELS AJUTS A ATORGAR I CONSIGNACIÓ PRESSUPOSTÀRIA
El pressupost màxim que es destinarà per a la concessió de l’ajut al foment de la reutilització de llibres de text o altres suports didàctics pel curs 2022-2023, serà de 7.500 euros amb càrrec a la partida pressupostària 23 41 32603 48000 Educació gral. Subvencions. 
El crèdit disponible es distribuirà entre les sol·licituds admeses i l’import de les subvencions dependrà del nombre de sol·licituds rebudes i de la puntuació obtinguda pels centres en el procés de baremació.
L’import màxim que es concedirà a cada centre en cap cas superarà l’import de la despesa que realitzarà el centre per desenvolupar el projecte.

6. BENEFICIARIS
Centres educatius públics i privats sostinguts amb fons públics de Cambrils que imparteixin ensenyaments d'educació primària i/o educació secundària obligatòria i que compleixin els requisits següents:



[bookmark: _GoBack]
6.1 Requisits generals
a) Els beneficiaris han de complir els requisits generals previstos a l’article 13.2 de la Llei 38/2003,de 17 de novembre, general de subvencions i l’article 8 de l’Ordenança general de subvencions.
El requisit d’estar al corrent del compliment de les obligacions amb la Hisenda Pública i amb la Seguretat Social s’ha d’acreditar mitjançant la presentació de la corresponent declaració responsable que forma part del formulari de sol·licitud de subvencions que amb la sol·licitud s’autoritza a l’Ajuntament a consultar i verificar les dades mitjançant les plataformes habilitades per les administracions públiques, si és necessari.
Aquest mateix règim de declaració responsable també és aplicable en el moment de la justificació i pagament.
b) Caldrà haver justificat degudament qualsevol subvenció anteriorment atorgada per l’Ajuntament de Cambrils, i haver procedit al reintegrament de les quantitats percebudes amb motiu d’ altres subvencions que hagin estat objecte de revocació o reducció.
No rebre subvencions, pel mateix concepte, d’altres departaments o unitats de l’Ajuntament de Cambrils o dels organismes autònoms.
6.2 Obligacions
a) A cada centre educatiu, i en el sí del Consell Escolar, es constituirà una comissió de seguiment i gestió de llibres de text o altres suports didàctics que s'encarregarà de la gestió i la supervisió del projecte. Aquesta comissió estarà integrada, com a mínim, pels membres establerts al punt 7 de les bases.
b) Els centres hauran d’ajustar l’adquisició i vigència dels llibres de text o altres suports didàctics al que s’estableix al punt 9 de les bases.
c) Els centres hauran d’ajustar la conservació i reposició dels llibres de text o altres suports didàctics al que s’estableix al punt 10 de les bases.
d) Complir l’objectiu, executar el projecte, fer l’activitat o adoptar el comportament que fonamenta la concessió de la subvenció, així com justificar el compliment dels requisits i condicions.
e) Justificar davant l’Ajuntament el compliment dels requisits i les condicions, i també la realització de l’activitat i el compliment de la finalitat que determinin la concessió o el gaudi de la subvenció. 
f) Sotmetre’s a les actuacions de comprovació que s’estableixin per part de la l’Ajuntament, així com qualsevol altra comprovació i control financer que puguin dur a terme els òrgans de control competents, i aportar tota la informació que els sigui requerida en l’exercici de les actuacions anteriors. 
g) Comunicar a l’Ajuntament de Cambrils, en qualsevol moment, l’obtenció d’altres subvencions, ajuts i ingressos o recursos que financin les activitats subvencionades.
h) Conservar els documents justificatius de l’aplicació dels fons rebuts, inclosos els documents electrònics, mentre puguin ser objecte de les actuacions de comprovació i control. 
i) Acreditar, en el moment de presentar la sol·licitud, que està al corrent del compliment de les seves obligacions tributàries i davant de la Seguretat Social, mitjançant la presentació dels certificats corresponents de data no superior als 6 mesos de la data de la sol·licitud o bé autoritzant expressament l’Ajuntament de Cambrils per a obtenir de manera directa l’acreditació d’aquesta circumstància a través dels sistemes electrònics d’intercanvi de dades. La presentació dels certificats o l’autorització a l’ajuntament de Cambrils poden ser substituïdes per la presentació d’una declaració responsable en els supòsits que expressament així s’estableixi en les corresponents convocatòries atenent a les singularitats i característiques especials de les subvencions convocades o dels sol·licitants. 
j) Conservar els documents justificatius de l’aplicació dels fons rebuts, inclosos els documents electrònics, mentre puguin ser objecte de les actuacions de comprovació i control. 
k) Reintegrar els fons rebuts en els supòsits previstos en la legislació aplicable i en aquestes bases o les convocatòries singulars. 
l) Complir amb les obligacions pròpies en matèria de transparència que li siguin aplicables, l’incompliment de les quals es sanciona d’acord amb la legislació sobre transparència i accés a la informació pública. 
m) Relacionar-se amb l’Ajuntament de Cambrils pels mitjans que en cada convocatòria singular s’indiquin, establerts en atenció a les característiques particulars de l’objecte de les subvencions i dels possibles beneficiaris. 
n) No s'autoritzaran canvis de destinació en la subvenció concedida. Els canvis d'aspectes específics en els programes hauran de ser autoritzats per l’òrgan que concedeix la subvenció. Si passa altrament, la subvenció podrà ser revocada per incompliment dels fins per als quals va ser atorgada. 
o) El/la beneficiari/ària haurà d’adequar la seva activitat als principis ètics i a les regles de conducta que permetin assegurar el compliment dels principis d’igualtat, d’objectivitat i de transparència i, en particular, s’obliga a:
· Facilitar a l’Ajuntament de Cambrils la informació establerta per la Llei 19/2014, de 29 de desembre, de transparència, accés a la informació pública i bon govern i qualssevol d’altra que li sigui requerida d’acord amb la normativa vigent.
· Comunicar a l’Ajuntament de Cambrils les possibles situacions de conflicte d’interessos o d’altres anàlogues de les què tingui coneixement que afectin, directa o indirectament, a la present subvenció i puguin posar en risc l’interès públic.
· Abstenir-se de realitzar, fomentar, proposar o promoure qualsevol mena de pràctica corrupta que afecti o pugui afectar la relació subvencional en els termes previstos en el Codi Penal vigent en cada moment.
p) El/la beneficiari/ària haurà de complir amb les obligacions legals per garantir el dret d’igualtat efectiva de dones i homes que li siguin aplicables, l’incompliment de les quals es sanciona d’acord amb la legislació sobre igualtat.
q) L’Ajuntament de Cambrils no assumeix cap responsabilitat sobre l’actuació del beneficiari ni pels danys i perjudicis que puguin sobrevenir-li durant el període de realització de l’activitat per a la qual es rebi la subvenció, ni tampoc pels que pugui ocasionar a tercers.

7. TERMINI, FORMA I LLOC DE PRESENTACIÓ DE LES SOL·LICITUDS 
El termini de presentació de les sol·licituds serà de 10 dies naturals a partir de l’endemà de la publicació en el BOPT.
La sol·licitud de subvenció s’ha de presentar telemàticament a la seu electrònica amb el model normalitzat disponible a https://seu.cambrils.cat o a http://www.cambrils.cat/ensenyament/ajuts-i-subvencions/llibres-de-text. D’acord amb el què disposa l’article 18 de l’Ordenança d’administració electrònica de l’Ajuntament de Cambrils estan obligats a presentar electrònicament la sol·licitud, entre altres, les persones jurídiques i les entitats sense personalitat jurídica. 

8. DOCUMENTS QUE HAN D’ACOMPANYAR A LA SOL·LICITUD 

La documentació que ha d’acompanyar a la sol·licitud és l’establerta a l’art. 6.2 de les bases reguladores de la subvenció: 
a- Compromís del Consell Escolar de participar en el projecte de reutilització de llibres de text o altres suports didàctics durant un mínim de tres cursos escolars, tal i com s’estableix a l’apartat 20 de les bases.
b- Projecte on constin els objectius, procediments, nivells educatius i el nombre d'alumnes que es preveu que participi en la convocatòria concreta.
c- Relació dels llibres de text o altres suports didàctics.
d- Pressupost de la despesa prevista.
e- Relació dels integrants de la comissió de seguiment i gestió de llibres de text o altres suports didàctics que s’haurà de constituir al centre per tal de participar en el projecte que dóna lloc a la subvenció, tal i com s’estableix a l’apartat 7 de les bases.
En cap cas es reclamarà documentació que es pugui aconseguir d’ofici a altres administracions, segons el que disposa l’art. 53.1, lletra d de la Llei 39/2015 LPACAP. 

9. ACCEPTACIÓ DE LA SUBVENCIÓ
L’acceptació de la subvenció atorgada es presumeix amb la formulació de la sol·licitud. A tal efecte, un cop notificada la resolució d’atorgament de la subvenció, si els beneficiaris no estan interessats en percebre la subvenció concedida, disposaran d’un termini de deu dies hàbils per manifestar de forma expressa a l’ens concedent la seva renúncia.

Tot l’esmentat, sens perjudici del dret que ostenta l’eventual beneficiari d’impugnar la resolució d’atorgament de la subvenció en els termes que estableix la normativa vigent.

10. RECTIFICACIÓ DE DEFECTES O OMISSIONS EN LA DOCUMENTACIÓ
En cas que la documentació presentada sigui incorrecta o incompleta, es disposarà de deu dies hàbils, comptats des del moment de la notificació, per esmenar l’error o mancança amb la indicació de què si no es fa s’entendrà que desisteix de la seva sol·licitud.
La presentació de les sol·licituds implica la plena acceptació de les bases i dels requisits i obligacions que s’hi recullen.

11. ÒRGANS COMPETENTS PER A LA INSTRUCCIÓ I LA PROPOSTA DE CONCESSIÓ.
· Òrgan competent per a la instrucció: la instrucció del procediment correspondrà al personal tècnic del departament d’Educació el qual realitzarà d’ofici totes aquelles actuacions que consideri necessàries per a la determinació, coneixement i comprovació de les dades en virtut de les quals s’hagi de formular la proposta de resolució. 
· Òrgan competent per a la resolució: La proposta de resolució que elabori la comissió informativa se sotmetrà a consideració de la regidora delegada d’Educació, Igualtat i Polítiques Actives d’Ocupació en virtut del Decret de delegació de competències de data 26/10/2021, qui resoldrà de forma motivada l’atorgament o denegació de la subvenció.
12. JUSTIFICACIÓ DE LA SUBVENCIÓ
La justificació de la subvenció es farà presentant al registre d’entrada de la seu electrònica, com a data límit el dia 20 de setembre de 2023, la documentació establerta a l’article 16 de les bases: 
a- Relació de despeses, la qual ha d’indicar la relació de factures a càrrec del centre, on s'especifiquin el número, la data, la identificació fiscal del proveïdor, el concepte i l'import. Les despeses han d’incloure les que s’hagin realitzat i que havien estat indicades en el projecte inicial.
b- Original, fotocòpia compulsada de les factures pagades incloses a la relació indicada al punt anterior d’aquest apartat i els justificants de pagament respectius. S’acceptaran les factures digitals.
c- Relació d’ingressos, on s’indiqui:
· Import aportat per les famílies participants en el projecte tal com es va preveure en el projecte. Si no s’han produït aportacions caldrà indicar-ho expressament.
· Aportacions econòmiques destinades al projecte, procedents d’altres administracions o entitats. Si no s’han produït aportacions caldrà indicar-ho expressament.
d- Memòria explicativa i valorativa del funcionament del projecte de reutilització de llibres de text o altres suports didàctics al centre durant el curs escolar inclòs en el període corresponent indicat a la convocatòria.
e- Certificat de l'acord del consell escolar on s'aprovin els comptes respecte de la quantitat concreta percebuda de l'Ajuntament per aquest concepte. 
f- Documentació que s’ha fet arribar a les famílies, on s’ha fet constar la subvenció del projecte per part de l’Ajuntament de Cambrils així com el logo.
Els beneficiaris han de conservar durant quatre anys a disposició de l’Ajuntament, els documents de suport de la justificació de les subvencions als quals fan referència aquestes bases.
13. RESOLUCIÓ I NOTIFICACIÓ 
El termini màxim de resolució serà de tres mesos a comptar de la data de finalització de la presentació de sol·licituds. Transcorregut aquest termini sense dictar resolució els interessats poden considerar denegades les sol·licituds als efectes que pertoquin per a la interposició dels recursos contra la desestimació presumpta de la sol·licitud de subvenció.
Al tractar-se aquest d’un procediment de concurrència competitiva tots els actes integrants del mateix seran objecte de publicació a la seu electrònica de la corporació, i aquesta tindrà els mateixos efectes que la notificació, a l’empara del que disposa l’art. 45.1.b) de la Llei 39/2015, d’1 d’octubre, del Procediment administratiu comú de les administracions públiques.
14. PAGAMENT 
L’Ajuntament ingressarà els imports d’aquestes subvencions als centres en dos lliuraments; el primer es tramitarà en concepte de bestreta en un termini màxim de seixanta dies des de la data d’acord de concessió de la subvenció per part de la Junta de Govern Local, per un import equivalent al 80% de la quantitat atorgada un cop resolta la convocatòria, i el segon, del 20% restant, un cop s’efectuï la justificació d’acord amb les bases reguladores de la subvenció.
El pagament de la subvenció s’efectuarà en el termini de 3 mesos a partir de la resolució de la subvenció sol·licitada i sempre i quan les subvencions atorgades al beneficiari en anteriors ocasions per part de l’Ajuntament estiguin justificades degudament.
15. .NUL·LITAT, REINTEGRAMENT I REVISIÓ DE SUBVENCIONS
L'Ajuntament podrà anul·lar totalment o parcial la subvenció atorgada quan la despesa no s'hagi produït en la forma prevista o quan es donin alteracions de les condicions que van determinar la concessió de la mateixa.
Procedirà el reintegrament de les quantitats percebudes per les entitats, en els següents casos:
· Incompliment de l'obligació de justificació.
· Incompliment de la finalitat per la que la subvenció fou concedida.
· El beneficiari pot renunciar a la subvenció. La renúncia ha de ser prèvia a l'inici de l’activitat subvencionada i al seu cobrament, altrament el beneficiari ha de procedir al reintegrament de les quantitats percebudes.
16. RÈGIM DE RECURSOS 
La resolució del procediment posa fi a la via administrativa, i contra la mateixa es pot interposar recurs contenciós administratiu en el termini de dos mesos a comptar des del dia següent a la seva notificació. 
Alternativament i de forma potestativa, es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació. 
17. CRITERIS DE VALORACIÓ DE LES SOL·LICITUDS
Els criteris de valoració, establerts en les bases són:
“Els imports atorgats als centres sol·licitants que compleixin els requisits establerts en aquestes bases es determinaran en funció:
· Tipologia de centre (indicada pel Departament d’Educació de la Generalitat, en funció del grau de complexitat).
Per aquesta criteri es sumaran 2 punts als centres estàndard, 4 punts al d’alta complexitat i 5 punts en cas del de màxima complexitat.
· La presentació del projecte amb tota la informació requerida.” 
En el projecte es valorarà que constin els objectius, procediments, nivells educatius i el nombre d’alumnes que es preveu que participi en la convocatòria concreta. La puntuació anirà fins al 5 punts com a màxim.
18. MITJANS DE PUBLICACIÓ DE LA CONVOCATÒRIA
L’Ajuntament donarà a conèixer la present Convocatòria comunicant-la a la Base de Dades Nacional de Subvencions (BDNS), la qual traslladarà al diari oficial corresponent (BOPT) l’extracte de la mateixa, i en farà publicitat a través del Sistema Nacional de Publicitat de Subvencions (SNPS) i a la Seu Electrònica de l’Ajuntament i en d’altres mitjans que assegurin els principis de publicitat i transparència.

